Ucis din ordinul fratelui Potrivit agenției de spionaj a Coreii de Sud, uciderea lui Kim Jong-nam  făcea parte dintr-un complot al liderului nord-coreean, Kim Jong-un pentru eliminarea unui frate pe care se pare că nu l-a întâlnit niciodată.  Kim Jong-nam, 45 sau 46 ani, a avut o viață secretă și călătorea folosind mai multe pașapoarte, cazul celebru fiind cel din 2001, când a utilizat o identitate falsă din Republica Dominicană pentru a intra în Japonia.  Incidentul a cauzat neplăceri tatălui său și fost lider nord-coreean, Kim Jong-il și a dus la exilul său, după care a trăit între Macao, China și Singapore, cu o anume protecție asigurată de Beijing.  În interviurile de presă, Kim Jong-nam afirma că nu are „nici un interes” să preia puterea în Coreea de Nord.